[{"text_idx": "#000000", "text": "Kontrolo al malsanulaj c\u0302ambroj, registro de historio de malsano, laboro en ambulatorio, operacio ktp.., jen la okupataj laboroj plenigas labortagojn de junulo Mahmoud Abuharb. Abuharb doktorig\u0302is pri klinika medicino de kardiovaskula kirurgio kaj nun faras kuracan praktikadon en hospitalo Anzhen de Pekino, la c\u0302efurbo de C\u0302inio. C\u0302io originis de lia decido lerni en C\u0302inio antau\u0306 dek jaroj. Abuharb diris, \"Veni al C\u0302inio estas la g\u0302usta decido. C\u0302inio kulturis min kaj mi realigas mian revon. C\u0302iam mi dankas C\u0302inion.\""}, {"text_idx": "#000001", "text": "Abuharb, 30-jara, naskig\u0302is en Amano, la c\u0302efurbo de Jordanio. En infaneco li estis tre malforta kaj ofte malsanig\u0302is, tial li havas la revon farig\u0302i lerta kuracisto. Por realigi la revon li kaj laboradis kaj lernadis. Diplomig\u0302inte el altmezlernejo, li, pro rimarkindaj atingoj de ekzameno, gajnis la oportunon lerni en C\u0302inio, tial komencig\u0302is lia lernado en C\u0302inio. Kaj Nanchang-Universitato estas lia unua stacio en C\u0302inio."}, {"text_idx": "#000003", "text": "Por rapide alkultimig\u0302i al la c\u0302ina medio, Abuharb diligente lernis la c\u0302inan lingvon, kaj rapide li sukcesis en HSK (Hanyu Shuiping Kaoshi ), la ekzameno de c\u0302inlingva nivelo. Liajn klopodojn vidis c\u0302inaj instruistoj, ili gvidis lin fari operacion man-en-mane, persone instruis al li sciojn kaj spertojn kaj kontinue kurag\u0302igis lin. Tial en C\u0302inio vigle kreskas la semo pri savado de homoj per medicino, kiun Abuharb ekhavis en tre juna ag\u0302o."}, {"text_idx": "#000004", "text": "Diplomig\u0302inta en Nanchang-Universitato, Abuharb magistrig\u0302is en Dalian-a Medicina Universitato. Nun li lernas en la fako de klinika medicino de kardiovaskula kirurgio de la C\u0302efurba Medicina Universitato por doktoreco en Pekino. De komenca lernado por bakalau\u0306reco al magistreco g\u0302is nun por doktoreco, multig\u0302is profesiaj scioj, kiujn Abuharb komprenas, dum c\u0302iutage g\u0302isdatig\u0302is c\u0302inaj kuracaj teknikoj kaj altig\u0302is kapabloj, kvalitoj kaj niveloj de kuracado. Abuharb sentis, ke la c\u0302ina medicino disvolvig\u0302as tre rapide kaj plibonig\u0302as jaron post jaro. Li diris, \"Por antau\u0306aj multaj seriozaj kazoj nepre necesis kardiotomio, nun estas elektebla minimuma-vunda endoskopia kirurgio kun eta vundo. Cetere, per robotoj oni povas fari kardian kirurgion. La hospitalo Anzhen estas la monde plej granda kardia centro, kaj c\u0302i tie estas granda nombro da operacioj kaj granda nombro da pacientoj. Ankau\u0306 fakuloj c\u0302i tie eminentas, kaj ili instruas al ni novajn sciojn tuj post ricevinte la sciojn.\""}, {"text_idx": "#000005", "text": "Abuharb diris, ke C\u0302inio donis al li tiel bonajn oportunojn kaj mediojn, kaj li c\u0302iam pensas pri repago al la lando. Kiam eksplodis KOVIM-19 en la urbo Wuhan komence de la jaro 2020, Abuharb kun amikoj klopode kolektis kaj sendis amason da kontrau\u0306epidemiaj varoj el Jordanio al C\u0302inio. Li diris, \"Mi kaj amikoj de arabaj landoj havas grupeton sur apo Wechat, ni c\u0302iuj donacis monon kaj per la mono ac\u0302etis maskojn kaj aliajn materialojn en Jordanio, kaj poste sendis ilin al Wuhan. Lau\u0306 mi, c\u0302u fremdlanoj, c\u0302u c\u0302inoj, ni estas samaj.\""}, {"text_idx": "#000006", "text": "Farig\u0302i elstara kuracisto ne estas facile, sed Abuharb strebas al la celo. Li diris, ke pro C\u0302inio li farig\u0302is la nuna memo kaj la lando g\u0302uste estas lia dua hejmloko. Parolante pri estonteco, li diris, ke lernado estas senlima, kaj li restos en C\u0302inio kaj plue lernos por vere realigi la revon de \"savado per medicino\"."}]